11-24/DEC-00043. Adierazpen instituzionala, zeinaren bidez Nafarroako Parlamentuak bat egiten baitu Dislexiaren Mundu Egunaren ospakizunarekin

Eledunen Batzarrak onetsi du

Nafarroako Parlamentuko Eledunen Batzarrak, 2024ko urriaren 7an egindako bilkuran, honako adierazpen hau onetsi zuen:

"1. Nafarroako Parlamentuak bat egiten du urriaren 8an izanen den Dislexiaren Mundu Egunaren ospakizunarekin. Hori dela-eta, ekitaldi instituzional bat eginen da, 12:00etan, DISNAVARRA elkartearekin batera.

2. Nafarroako Parlamentuak dislexiadun haurrei beren eskola-bizitza osoan zehar hezkuntzarako eskubidea bermatzearen aldeko apustua egiten du, dislexiadun ikasleen hezkuntza-inklusioaren printzipioa eraginkorra izan dadin.

3. Nafarroako Parlamentuak bere fatxada urdin turkesa kolorez argiztatuko du urriaren 8an.

Iruñean, 2024ko urriaren 7an

Lehendakaria: Unai Hualde Iglesias